ฮั่งเส็งปิดบวก 177.19 จุด ขณะนลท.รอดูข้อมูลจ้างงานสหรัฐ
ฮั่งเส็งปิดบวก 177.19 จุด ขณะนลท.รอดูข้อมูลจ้างงานสหรัฐ
7 ส.ค. 2558

ดัชนีฮั่งเส็งตลาดหุ้นฮ่องกงปิดปรับตัวขึ้นในวันนี้ โดยดัชนีฮั่งเส็งเพิ่มขึ้น 177.19 จุด หรือ 0.73% ปิดวันนี้ที่ 24,552.47 จุดก่อนที่สหรัฐจะเปิดเผยข้อมูลจ้างงานนอกภาคเกษตรเดือนก.ค.ในวันนี้ โดยตลาดจับตาดูข้อมูลดังกล่าวเพื่อประเมินความแข็งแกร่งของตลาดแรงงานสหรัฐ ซึ่งจะเป็นปัจจัยที่ส่งผลต่อการปรับขึ้นอัตราดอกเบี้ยของเฟด
บรรดานักวิเคราะห์คาดการณ์ว่า ตัวเลขการจ้างงานนอกภาคเกษตรจะเพิ่มขึ้น 215,000 ตำแหน่งในเดือนก.ค. ลดลงจากระดับ 223,000 ตำแหน่งในเดือนมิ.ย.